Úvod
I.	 Informácia o oficiálnej rozvojovej pomoci (ODA) poskytnutej Slovenskou republikou v roku 2007
1. ODA SR v r. 2007
2. Ministerstvá a iné ústredné orgány štátnej správy
2.1 Ministerstvo zahraničných vecí SR     
2.2 Ministerstvo školstva SR
2.3 Ministerstvo financií SR                      
2.4 Ministerstvo životného prostredia SR  
2.5 Ministerstvo vnútra SR
2.6 Ministerstvo pôdohospodárstva SR 
2.7 Úrad jadrového dozoru SR 
3. Finančné inštitúcie
3.1 Národná banka Slovenska
      II.        Humanitárna pomoc

III.      Finančné prostriedky programu 05T0A – ODA 2007
   Zhodnotenie použitia rozpočtových prostriedkov
   	1. Slovenská agentúra pre medzinárodnú rozvojovú spoluprácu (SAMRS)
  	2. Trustový fond UNDP
	3. Fond Bratislava – Belehrad (BBF)
IV.       Príloha
    Prehľad financovania slovenskej ODA v roku 2007 podľa rezortov

Úvod

      Rozvojová spolupráca je dôležitým pilierom zahraničnej politiky EÚ a tiež jej jednotlivých členov. Úloha slovenskej oficiálnej pomoci, ako súčasti zahraničnej politiky SR, rastie a jej celkový záber je z roka na rok rozsiahlejší. Dôležitý dokument, ku ktorému sa Slovenská republika jednoznačne prihlásila sú Miléniové rozvojové ciele OSN. Hlavným dôvodom je, že Slovensko ako súčasť donorskej komunity chce v rámci svojich možností pomôcť riešeniu globálnych problémov, ako sú odstránenie chudoby a extrémneho hladu, dosiahnutie všeobecného vzdelania, podpora rodovej rovnosti, zníženie detskej úmrtnosti, zlepšenie zdravia, boj so smrteľnými chorobami ako HIV/AIDS, malária, či zabezpečenie trvalej udržateľnosti životného prostredia a globálneho partnerstva pre rozvoj.
Rozvojová pomoc patrí medzi priority vonkajších vzťahov Európskej únie. EÚ sa zaviazala zvýšiť kolektívnu úroveň výdavkov na ODA s tým, že jednotlivé členské štáty EÚ-15 zabezpečia financovanie ODA vo svojich rozpočtoch 0,58 % ODA/HND do roku 2010 a 0,7 % ODA/HND do roku 2015. Uvedomujúc si, že pre nové členské krajiny je dosiahnutie uvedeného cieľa ťažké, EK pre ne stanovila nový individuálny cieľ 0,17 % ODA/HND do roku 2010 a 0,33 % ODA/HND do roku 2015.
	Systém poskytovania slovenskej rozvojovej pomoci zaznamenal významné zmeny. SR pristúpila k inštitucionalizácii ODA a upravila jej legislatívny rámec. Dňa 1. januára 2007 bola založená Slovenská agentúra pre medzinárodnú rozvojovú spoluprácu ako rozpočtová organizácia MZV SR. Je to vyjadrenie novej kvality v implementácii rozvojovej pomoci, ktorou sa nahradil doterajší mechanizmus dvoch administratívno-kontraktačných jednotiek Trust fond UNDP a Fond Bratislava Belehrad. Postavenie a pôsobnosť agentúry bolo upravené zákonom o oficiálnej rozvojovej pomoci, ktorý bol dňa 5. 12. 2007 v NR SR schválený a nadobudol účinnosť dňa 1. 2. 2008. Uvedený zákon vytvoril právny rámec poskytovania oficiálnej rozvojovej pomoci SR a podmienky pre dôsledné plnenie medzinárodných záväzkov SR v oblasti oficiálnej rozvojovej pomoci. Zákon de facto potvrdil doterajšiu prax v implementácii slovenskej oficiálnej rozvojovej pomoci.
MZV SR v súčasnosti pripravuje v poradí druhú strednodobú stratégiu slovenskej ODA od roku 2009 na najbližšie roky, ktorá nahradí v súčasnosti platnú strednodobú stratégiu na roky 2003 – 2008.
    
I. Informácia o oficiálnej rozvojovej pomoci  poskytnutej Slovenskou republikou v roku    2007
MZV SR  vypracováva  správu  o  oficiálnej  rozvojovej  pomoci  pravidelne  od  roku 2002 a predkladá ju na rokovanie vlády na základe uznesenia vlády SR č. 332 z 3. apríla 2002. Informácia o oficiálnej rozvojovej pomoci poskytnutej Slovenskou republikou v roku 2007 je vypracovaná na základe § 7 zákona č. 617/2007 Z.z. o oficiálnej rozvojovej pomoci a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov v súlade so smernicou DCD/DAC(2000)10 (Development Co-operation Directorate/Development Assistance Committee)  schválenou uznesením vlády SR č. 332/2002.  Slovenská republika je členom OECD od roku 2000. Aj keď SR nie je členom Výboru pre rozvojovú pomoc (DAC), podklady zo správy  sú mu zasielané.

1. ODA SR v roku 2007
Slovenská republika poskytla v roku 2007 oficiálnu rozvojovú pomoc vo výške 1,652 miliárd Sk s podielom ODA/HND  0,093 %. Pre porovnanie v roku 2006 to bolo 1,638 miliárd Sk s podielom ODA/HND 0,103 %. V percentuálnom vyjadrení ODA/HND je to v roku 2007 pokles o 0,01 % oproti roku 2006. V absolútnych číslach je to zvýšenie o 14 mil. Sk, čo v percentuálnom vyjadrení predstavuje o takmer 1 % viac ako v roku 2006.

Percentuálny pokles ODA/HND v porovnaní s predchádzajúcim rokom bol spôsobený predovšetkým týmito faktormi:
•	dynamický rast hrubého domáceho produktu a hrubého národného dôchodku,
•	stagnujúci objem bilaterálnej projektovej pomoci, resp. pridelených prostriedkov na bilaterálnu ODA zo štátneho rozpočtu.
Celková slovenská oficiálna rozvojová pomoc bola tvorená 59,0 % multilaterálnou a 41,0 % bilaterálnou pomocou. Do bilaterálnej pomoci bol započítaný aj odpustený dlh Sudánu a Afganistanu v celkovej hodnote 454 mil. Sk, čo predstavuje 71 % z bilaterálnej ODA.

Štruktúra financovania slovenskej ODA
Objem bilaterálnej pomoci prostredníctvom projektov slovenských subjektov bol v rokoch 2004 až 2006 nezmenený (ročne 160 mil. Sk). V roku 2007 bol objem zvýšený o inflačný koeficient na 168,7 mil. Sk. Pritom práve bilaterálna projektová pomoc je priamym nástrojom zahraničnej politiky, využíva slovenské  skúsenosti, prehlbuje vzťahy s rozvojovými krajinami a efektívne pomáha slovenským subjektom priamo sa etablovať v rozvojových krajinách. 

Tabuľka č. 1 - ODA SR od roku 2002 do roku 2005, kedy bol ukazovateľ ODA vykazovaný v pomere ODA k HDP v tis. Sk.  

Rok	V absolutných číslach	%ODA/HDP	

2002	
257 600	
0,024	

2003	
553 521	
0,046	

2004	
910 500	
0,072	

2005	
1 739 551	
0,120	

Tabuľka č. 2 - ODA SR od roku 2006 s ukazovateľom ODA vykazovaným v pomere ODA k HND s  predpokladaným vývojom v roku 2010 v tis. Sk (pri predpokladanom ročnom raste HND – na základe údajov finančného odboru MZV SR a MF SR).  
		
Rok	V absolutných číslach	% ODA/HND	
2006	1 638 118	0,103	
2007	1 652 386	0, 093	
Cieľový rok 2010	
3 947 740	
0,17	

2. Ministerstvá a iné ústredné orgány štátnej správy

2.1	Ministerstvo zahraničných vecí SR (MZV SR)

Dôležitým predpokladom pre koncepčný prístup k slovenskej rozvojovej pomoci boli vládou schválené strategické dokumenty - Strednodobá koncepcia oficiálnej rozvojovej pomoci na roky 2003 - 2008 a Národný program oficiálnej rozvojovej pomoci na rok 2007, v ktorých je stanovený zoznam prioritných krajín slovenskej ODA. 
       Prvý z uvedených dokumentov definuje konkrétne strategické ciele, úlohy, teritoriálne a sektorové priority, princípy a kľúčových partnerov slovenskej oficiálnej rozvojovej pomoci. Druhý dokument stanovuje konkrétne využitie rozpočtu ODA v roku 2007. Prechod z inštitucionálneho systému poskytovania ODA prostredníctvom administratívno-kontraktačných jednotiek na systém poskytovania ODA výlučne prostredníctvom Slovenskej agentúry pre medzinárodnú rozvojovú spoluprácu sa uskutočnil v priebehu roku 2007. 
Na podporný program rozvojovej pomoci (05T0A), ktorý priamo zabezpečuje MZV SR, bolo na rok 2007 pridelených zo štátneho rozpočtu 168 744 tis. Sk. Skutočné čerpanie prostriedkov za rok 2007 bolo vo výške 35 365 tis. Sk, z čoho administratívne náklady boli       11 813 tis. Sk a náklady na humanitárnu pomoc 6 000 tis. Sk. V zmysle § 8 zákona 523/2004    Z. z. o rozpočtových pravidlách boli výdavky na rozvojovú pomoc znížené o sumu                  117 587 tis. Sk a presunuté do nasledujúceho rozpočtového obdobia roku 2008. Čerpanie prostriedkov z programu 05T0A vyčlenených v rokoch 2005 až 2006 na ukončenie rozvojových projektov v zmysle uzavretých kontraktov je vykázané v kapitole III. Administratívne náklady MZV SR započítateľné do ODA SR dosiahli v roku 2007 výšku 14 000 tis. Sk. Tieto náklady tvoria výdavky na zamestnancov, ktorí sa zaoberajú problematikou ODA. 
Podľa smernice pre štatistické výkazníctvo Výboru pre rozvojovú pomoc (DCD/DAC/(2000)10) boli v rámci MZV SR do vykázanej ODA zahrnuté príspevky do medzinárodných organizácií a programov buď v plnom alebo čiastočnom rozsahu. Výška týchto príspevkov dosiahla v roku 2007 sumu  37 110   tis. Sk.
MZV SR  v súlade so smernicou pre štatistické výkazníctvo Výboru pre rozvojovú pomoc OECD poskytlo v roku 2007 rozvojovú pomoc v celkovej výške  187 377 tis. Sk, z čoho bilaterálna ODA bola vo výške 150 267 tis. Sk a multilaterálna vo výške 37 110 tis. Sk.

Tabuľka č. 3 - prehľad finančných príspevkov SR hradených v roku 2007 do medzinárodných organizácií, ktorých je SR členom a patria do gescie MZV SR, z ktorých sa percentuálna čiastka v zmysle smernice DAC OECD započítava ako ODA.

Por.        číslo	Názov medzinárodnej organizácie	Výška uhradených príspevkov SR do MO v r. 2007 (v tis. Sk)	
Suma započítaná do ODA v %	
Suma započítaná do ODA v tis. Sk	
1	Organizácia Spojených národov (OSN)	                     79 520 	
          12 %	
                 9 542	
2	OSN-UNHCR /Vysoký komisár OSN pre utečencov/	                          341 	100%	                   341	
3	OSN-UNFPA /Populačný fond OSN/	                          174 	100%	                  174	
   4	OSN-UNICEF /Detský fond OSN/	                          349	100%	                   349	
5	Organizácia pre výchovu, vedu a kultúru (UNESCO)	                       5 510	25%	                1 378	
6	Fond svetového dedičstva (UNESCO)	                            48	25%	                     12	
7	Fond na ochranu nehmotného kultúrneho dedičstva 	                            47	25%	                     12	
8	Organizácia pre hosp. spol. a rozvoj (OECD)	                     23 826 	100%	              23 826  	
9	Svetový potravinový program (WFP)	                          383	100%	                   383	
10	Medzinárodný výbor Červeného kríža (ICRC)	                          727	100%	                   727	
11	Úrad vys. predstav. medz. spoloč. pre Bosnu a Herceg.	366 	100%	                   366	
Celkom :	111 291			37 110	

2.2	Ministerstvo školstva SR   (MŠ SR)
Štúdium zahraničných vysokoškolských študentov v Slovenskej republike zabezpečuje      MŠ SR z prostriedkov vyčlenených každoročne pre tento rezort. Štipendiá sú prednostne poskytované študentom z krajín vybraných ako teritoriálne priority slovenskej ODA v súlade s uznesením vlády č. 432/2003.
Oficiálna rozvojová pomoc poskytnutá MŠ SR formou štipendií,  príspevkov pre študentov  z rozvojových krajín a bežných výdavkov  jednotlivých vysokých škôl spojených so vzdelávaním štipendistov vlády SR v súlade s uznesením vlády SR č.1096 z 20. 12. 2006 predstavovala  sumu  27 755 tis. Sk.
Finančné prostriedky na projekt globálneho rozvojového vzdelávania na základných a stredných školách v SR v roku 2007 boli celkovo čerpané vo výške 6 227 tis. Sk. Išlo o zabezpečenie seminárov, vydanie študijných materiálov a zakúpenie odbornej literatúry. Uvedeného vzdelávania sa v roku 2007 zúčastnilo 1 100 osôb.
Súčasťou budovania štruktúr poskytujúcich rozvojovú pomoc je aj projekt Slovenčina ako cudzí jazyk, ktorého realizátorom je Univerzita Komenského (UK) Bratislava. Na vydavateľskú a pedagogickú činnosť, ktorou sa priamo podieľala na poskytovanej rozvojovej pomoci v roku 2007, boli Filozofickej fakulte UK Bratislava poskytnuté finančné prostriedky vo výške          584 tis. Sk. Celková ODA poskytnutá MŠ SR v roku 2007 bola vo výške   34 566 tis. Sk.
 
2.3 Ministerstvo financií SR (MF SR)

Celkové príspevky MF SR na ODA dosiahli v roku 2007 výšku 1 386 453 tis. Sk v nasledovnom členení:

	Príspevok na ODA SR do rozpočtu EÚ
Jednoznačne najvyšší príspevok v gescii MF SR na ODA predstavuje príspevok z odvodov z vlastných zdrojov do spoločného rozpočtu EÚ. V roku 2007 SR odviedla do spoločného rozpočtu EÚ celkom 17 562 874 tis. Sk. Z tohto rozpočtu sa klasifikuje ako ODA                    897 463 tis. Sk. 
	
	Skupina Svetovej banky
SR súhlasila s pristúpením k 14. doplneniu zdrojov Medzinárodného združenia pre rozvoj (IDA) na základe uznesenia vlády SR č. 691 zo 14. septembra 2005. Celkovo sa platia tri splátky (roky 2006 - 2008). Každá splátka vo výške 690 tis. EUR je splatná v Sk podľa aktuálneho výmenného kurzu NBS ku dňu úhrady. V roku 2007 bola uhradená druhá splátka príspevku SR    vo výške 23 760 tis. Sk.

Fond pre krajiny západného Balkánu v rámci Európskej banky pre obnovu a rozvoj (EBOR)
Vláda SR uznesením č. 1083 zo dňa 20. decembra 2006 schválila zapojenie SR do fondu pre krajiny západného Balkánu v rámci Európskej banky pre obnovu a rozvoj (EBOR). Vklad SR do Fondu bude uhradený v dvoch rovnakých splátkach na roky 2007 a 2008. V roku 2007 bola uhradená prvá splátka vo výške 250 tis. EUR, čo pri referenčnom kurze 33,603 Sk/EUR zodpovedá 8 401 tis. Sk.

Iniciatíva na multilaterálne odpustenie dlhov 
	V roku 2006 vláda SR uznesením č. 1084 zo dňa 20. decembra 2006 schválila pristúpenie SR k financovaniu iniciatívy na multilaterálne odpustenie dlhov v rámci Medzinárodného združenia pre rozvoj (IDA) v celkovej sume 3 330 tis. Sk. Príspevok je splatný v dvoch splátkach na roky 2007 a 2008. V roku 2007 bola uhradená prvá splátka vo výške 1 430 tis. Sk. 
	
	Odpustenie dlhov
Do bilaterálnej ODA SR bolo zahrnuté i odpustenie dlhov v zmysle uznesení vlády SR       č. 709 zo dňa 21. 9. 2005. Celková suma odpustenia dlhov v Sudáne (1 270 000 tis. Sk) a v Afganistane (88 900 tis. Sk) sa rozložila do troch rokov. Do  ODA za rok 2007 sa za Sudán započítala suma 423 300 tis. Sk a za Afganistan 29 600 tis. Sk. Celková suma odpustenia dlhov za rok 2006 predstavuje 452 900 tis. Sk.

Administratívne náklady rezortu MF SR započítateľné do ODA SR dosiahli v roku 2007 výšku 2 500 tis. Sk. Tieto náklady tvoria výdavky na zamestnancov, ktorí sa zaoberajú problematikou ODA. 

2.4 Ministerstvo životného prostredia SR (MŽP SR)  

V oblasti životného prostredia sa oficiálna rozvojová pomoc koncentrovala na multilaterálne príspevky do medzinárodných organizácií a environmentálnych dohovorov – Medzinárodná únia ochrany prírody (IUCN), Environmentálny fond - UNEP, Dohovor o medzinárodnom obchode s ohrozenými druhmi voľne žijúcich organizmov (CITES),  Kjótsky protokol (UN FCCC), UN FCCC – ITL Trust Fund for Supplementary Activities (Medzinárodý protokol transakcií), UN FCCC - Rámcový dohovor o klimatických zmenách a Montrealský protokol o látkach poškodzujúcich ozónovú vrstvu. V roku 2007 dosiahla výška členských príspevkov za Ministerstvo životného prostredia SR sumu 3.623 tis. Sk.
Celkové príspevky MŽP SR na ODA dosiahli v roku 2007 výšku 3.623 tis. Sk.

2.5	Ministerstvo vnútra SR (MV SR)

Ministerstvo vnútra SR poskytlo pomoc prostredníctvom dvoch podriadených              úradov - Migračného úradu a Úradu civilnej  ochrany.
Migračný úrad MV SR poskytol zo svojho rozpočtu finančné prostriedky na prenájom priestorov Zastupiteľského úradu vysokého komisára OSN pre utečencov (UNHCR)                   a  Medzinárodnej organizácii pre migráciu (IOM) v celkovej výške 6 996 tis. Sk. 
Úrad civilnej ochrany MV SR sa podieľal v roku 2006  na  realizácii humanitárnej  pomoci  v celkovej výške 14 385 171 tis. Sk. Bližšia špecifikácia poskytnutej humanitárnej pomoci     MV SR je  uvedená v kapitole II.
Celkovo  MV SR prostredníctvom svojich dvoch podriadených útvarov poskytlo rozvojovú pomoc za rok 2007 vo výške  21 380 771 tis. Sk.

2.6 Ministerstvo pôdohospodárstva SR (MP SR)
 
Ministerstvo pôdohospodárstva SR zabezpečuje rozvojovú spoluprácu najmä prostredníctvom podpory aktivít Organizácie Spojených národov pre výživu a poľnohospodárstvo (FAO). 
MP SR v rámci svojej rozpočtovej kapitoly na rok 2007  alokovalo    na    ODA     sumu                   1 602    tis. Sk. Z tejto čiastky sa financoval projekt strediska FAO o údajoch v zložení potravín pre krajiny strednej a východnej Európy CEECFOODs vrátane workshopu na zvýšenie kapacít potravinových databáz v rozvojových krajinách. Ďalšími projektmi boli medzinárodné školenia  inšpektorov krajín OECD pre čerstvé ovocie a zeleninu so zameraním na nečlenské krajiny a expertné stretnutie pracovnej skupiny FAO pre ženy a poľnohospodársku rodinu. Z rozpočtovej kapitoly MP SR bol ďalej poskytnutý príspevok do ďalších projektov, akými sú napr. prevádzkovanie depozitnej knižnice FAO a podpora programu využitia Slovenského strediska vo FAO v Ríme.
MP SR uhradilo príspevok do FAO vo výške 5.374 tis. Sk, z čoho sa 2 740 tis. Sk (51  % z uvedeného príspevku) započítava ako ODA. Z rozpočtovej kapitoly MZV SR bol hradený príspevok pre Svetový potravinový program (WFP) - dobrovoľný príspevok vlády SR vo výške 371 tis. Sk vykazovaný ako oficiálna rozvojová pomoc. 
Okrem tohto príspevku sa v Bratislave uskutočnil pochod proti hladu za podpory MP SR ako súčasť celosvetového pochodu organizovaného cez WFP, kde bola od účastníkov a dobrovoľníkov vyzbieraná zo SR suma 126 tis. Sk. Táto finančná čiastka bola poskytnutá na podporu operácií WFP pri poskytovaní potravinovej pomoci pre deti Afriky.
Celková suma ODA za rezort v roku 2007 predstavuje   4 839 tis. Sk.

2.7 Úrad jadrového dozoru SR (UJD)

Úrad jadrového dozoru vykázal v roku 2007 ODA vo výške 1 772 tis. Sk. Išlo                   o dobrovoľný finančný príspevok do Fondu technickej spolupráce Medzinárodnej agentúry pre atómovú energiu (MAAE). 

3	Finančné inštitúcie

3.1  Národná banka Slovenska (NBS)
NBS  v roku 2007 poskytla Ukrajine, Srbsku a Bosne a Hercegovine rozvojovú pomoc v rámci realizovaných projektov „Zahraničná pomoc poskytnutá Národnej banke Ukrajiny, Národnej banke Srbska a inštitúciám dohľadu nad finančným trhom Bosny a Hercegoviny. Výška pomoci bola 315 tis.  Sk.

II. Humanitárna pomoc

Kirzgizsko
Pomoc SR bola reakciou na silné sneženie, ktoré poškodilo infraštruktúru na juhu krajiny (regióny Osh a Biškek). Živel spôsobil aj smrť 4 ľudí. MV SR v spolupráci s MZV SR pripravili materiálnu humanitárnu pomoc v hodnote 6,04 mil. Sk (stany, teplé oblečenie a prikrývky). Dňa 20. marca 2007 bol materiál dopravený na americkú základňu – Rammstein v SRN odkiaľ bol leteckou prepravou prevezený na územie Kirgizskej republiky.

Peru
Na základe výzvy Peru o poskytnutie humanitárnej pomoci, SR poskytla humanitárny materiál vyčlenený zo zásob civilnej ochrany MV SR a SŠHR SR (stany, elektrocentrály, spacáky, poľné fľaše, prikrývky a 1500 balení Diazepamu). Celková trhová hodnota poskytnutej materiálnej humanitárnej pomoci je 7,44 mil. Sk. Prepravu zabezpečil Úrad civilnej ochrany   MV SR z Limbachu – Hamburgu (SRN) dvomi kamiónmi v dňoch 11. – 12. októbra 2007. Prepravu pomoci do Peru zabezpečilo loďou Veľvyslanectvo Peru v Berlíne.

Moldavská republika
Vláda Moldavska vyzvala medzinárodné spoločenstvo na poskytnutie pomoci pri zmierňovaní následkov katastrofálneho sucha. Ministerstvo zahraničných vecí SR schválilo dňa 29. 10. 2007 pomoc v objeme 4 mil. Sk, ktorá bude realizovaná vo forme dvoch humanitárnych projektov slovenských mimovládnych organizácií v období december 2007 – jún 2008. Zameranie projektov je na potravinovú bezpečnosť a rekonštrukciu infraštruktúry.	

Bangladéš
Dňa 28. 11. 2007 minister ZV rozhodol o poskytnutí humanitárnej pomoci obetiam cyklónu v Bangladéši. Príspevok 2 mil. Sk bol určený Medzinárodnej federácii Červeného kríža a Červeného polmesiaca (IFRC). Prevod peňazí zabezpečila Slovenská agentúra pre medzinárodnú rozvojovú spoluprácu z časti rozpočtu 05T určeného na humanitárnu pomoc.

III. Finančné prostriedky programu 05T0A - Oficiálna rozvojová pomoc na rok 2007 

Na základe uznesenia vlády SR č. 332/2002 zo dňa 3. 4. 2002 je MZV SR koordinátorom poskytovania slovenskej ODA. V praxi to znamená, že MZV SR je gestorom medzirezortného programu 05T, ktorý vznikol v roku 2003 na základe metodického pokynu  MF SR o programovom rozpočtovaní. Účastníkmi programu v roku 2007 boli MZV SR, MŠ SR, MV SR, MP SR a MŽP SR. Celková suma na program 05T predstavovala v roku 2007 sumu                228 334 tis. Sk.
Kľúčovým dokumentom k realizácii oficiálnej rozvojovej pomoci Slovenskej republiky  v roku 2007 bol Národný program ODA na rok 2007. Založením Slovenskej agentúry pre medzinárodnú rozvojovú spoluprácu dňa 1. 1. 2007 sa zmenil systém financovania a riadenia projektového cyklu. SAMRS od začiatku roka 2007 zabezpečovala všetky činnosti súvisiace s riadením a administráciou  projektového cyklu v rámci národného programu oficiálnej rozvojovej pomoci tak, ako ich v predchádzajúcom období administratívno-kontraktačné jednotky Trustový Fond UNDP a Fond Bratislava - Belehrad. Zároveň SAMRS spravovala zodpovedajúce finančné prostriedky v zmysle rozpočtového MF SR z finančných prostriedkov NP ODA 2007, programu 05T0A, prevedených na svoj účet. 
Obe kontraktačné jednotky ešte aj v roku 2007 ukončovali rozvojové projekty slovenskej ODA, ktoré boli začaté pred 1. 1. 2007 v zmysle podpísaných finančných memoránd s UNDP a vládou Srbska a vládou Čiernej Hory. Uvedené dokumenty obsahujú konkrétne využitie rozpočtu, ktorý v rámci programu 05T dostalo do svojej rozpočtovej kapitoly MZV SR v rámci Národného programu ODA na rok 2007. 

Zhodnotenie použitia rozpočtových prostriedkov vynaložených na realizáciu programu 05T0A podľa účastníkov programu:

1. Slovenská agentúra pre medzinárodnú rozvojovú spoluprácu

		V roku 2007 bolo na SAMRS alokovaných 168 744 tis. Sk na financovanie projektov pre programové a projektové krajiny slovenskej ODA. Ďalšími rozpočtovými opatreniami bol rozpočet organizácie upravený na 55 404 tis. Sk. 
		V roku 2007 prebehli štyri výzvy na predkladanie projektových návrhov, počas ktorých SAMRS obdržala 58 projektov pre Srbsko; 5 projektov pre Čiernu Horu; 11 projektov pre Ukrajinu; 10 projektov pre Kazachstan; 6 projektov pre Bosnu a Hercegovinu; po 6 projektov pre Afganistan, Kirgizsko, Macedónsko, Mongolsko; po 4 projekty pre Keňu a Bielorusko 2 projekty pre Sudán, Mozambik a Uzbekistan a 1 projekt pre Tadžikistan. 
Projektová komisia schválila 17 projektov pre Srbsko a 3 projekty pre Čiernu Horu, ktoré sú programovými krajinami slovenskej ODA v celkovej hodnote viac ako 101 miliónov korún a    17 projektov pre projektové krajiny slovenskej ODA. Z toho po troch pre Ukrajinu a Bielorusko, po dvoch pre Kazachstan, Macedónsko a Moldavsko a po jednom pre Afganistan, Kirgizsko, Keňu, Mozambik a Sudán v celovej hodnote viac ako 65 mil. Sk.
V roku 2007 bolo vyčlenených na uhradenie záloh schválených rozvojových projektov a humanitárnu pomoc 23 552 tis. Sk. Administratívne náklady agentúry boli vo výške                11 813 tis. Sk.
Celkové čerpanie finančných prostriedkov SAMRS za rok 2007 bolo v hodnote                  35 365 tis. Sk.

Dodatočný presun finančných prostriedkov v hodnote 19 mil. Sk z rozpočtu roka 2007 na rok 2008

Určitým negatívom v systéme slovenskej rozvojovej pomoci sú striktné obmedzenia vyplývajúce zo zákona č. 523/2004 Z. z. o rozpočtových pravidlách, ktoré sťažujú, v zahraničí bežné, viacročné programovanie projektov. Novela zákona síce umožňuje presun nevyčerpaných prostriedkov do ďalšieho rozpočtového obdobia, v praxi však aj tak spôsobuje nemalé ťažkosti.
Proces realizácie rozvojových projektov sa v systéme slovenskej ODA odvíja od vládou SR schváleného dokumentu – Národného programu rozvojovej pomoci na príslušný rok (NP ODA). V optimálnom prípade je tento dokument schválený vo februári, takže agentúra môže následne vyhlásiť výzvy na predkladanie projektov. V prípade posunu termínu schválenia NP ODA sa však celý proces dostáva do sklzu. 
Od vyhlásenia výziev je potrebné mimovládnym subjektom poskytnúť najmenej dva mesiace na spracovanie a predloženie projektov, približne 4 – 6 týždňov trvá vyhodnotenie projektových návrhov a príprava podkladov pre rokovanie projektovej komisie. Minimálne 2 – 3 týždne potrebujú členovia projektovej komisie na vlastné hodnotenie projektov.
Po schválení projektového návrhu agentúra vstupuje do rokovaní s predkladateľmi o nevyhnutných úpravách projektov v záujme dosiahnutia čo najväčšej efektívnosti. Budúci kontraktori zároveň potrebujú približne 2 – 3 týždne na prípravu podkladov k podpisu zmluvy (potvrdenia v zmysle zákona o verejnom obstarávaní). 
Reálne tak agentúra v bežnom roku môže pristúpiť k podpisu kontraktov v optimálnom prípade v októbri – novembri. Pritom už k 22. novembru musí agentúra záväzne oznámiť Ministerstvu financií presnú sumu (na dve desatinné miesta) prostriedkov, ktoré plánuje presunúť do nasledujúceho rozpočtového obdobia! 
V roku 2007 sa uskutočnilo posledné rokovanie projektovej komisie 29. októbra, bolo schválených 16 rozvojových projektov a 2 projekty humanitárnej pomoci v celkovom objeme 68,6 mil. Sk.
O tri týždne neskôr musela agentúra v zmysle vyššie uvedených predpisov oznámiť objem prostriedkov, ktoré navrhuje presunúť do roku 2008. V tomto termíne sa však proces uzatvárania zmlúv na projekty ešte len začínal. V snahe nebrzdiť celý systém rozvojovej pomoci požiadala agentúra o presun 117 mil. Sk do roku 2008 a ponechala na zálohové platby v r. 2007 čiastku 46 mil. Sk. Napriek intenzívnemu úsiliu všetkých zainteresovaných organizácií sa však nepodarilo k 31.12. 2007  uzatvoriť všetky zmluvy, a tým ani vyplatiť zálohové platby, a 19 mil. Sk tak zostalo nevyčerpaných. 
Tento systém v praktickom dôsledku znamená, že vždy k 22. novembru by mala agentúra požiadať MF SR o presun prakticky všetkých nevyčerpaných prostriedkov a de facto pozastaviť proces kontraktácií až do januára nasledujúceho roka.

Možným riešením vyššie uvedeného problému by bolo prijatie v zahraničním osvedčeného systému viacročného finančného plánovania, ktorý predpokladá schválenie výšky pridelených finančných prostriedkov na nasledujúci finančný rok ešte pred jeho začatím (napr. v mesiacoch jún – júl predchádzajúceho finančného roka). Takýto postup zefektívni plánovanie činnosti a výkonnej agentúre umožní zverejniť prvé výzvy na predkladanie projektov už v januári, t. zn. ešte pred prevodom pridelených finančných prostriedkov.    

2. Trustový Fond UNDP 

V priebehu roku 2007 administratívno-kontraktačná jednotka Trustového fondu UNDP pokračovala v implementácii 50  schválených rozvojových projektov v projektových krajinách slovenskej ODA (Afganistan, Albánsko, Bielorusko, Bosna a Hercegovina, Kazachstan, Keňa, Kirgizsko, Macedónsko, Mongolsko, Mozambik, Ukrajina, Sudán, Tadžikistan a Uzbekistan), z ktorých ukončila 32. Všetky uvedené projekty boli začaté v rokoch 2005 až 2006. Celková prefinancovaná čiastka v roku 2007 bola  45 884 tis. Sk. Administratívny poplatok  Trustového fondu UNDP na základe Finančného memoranda medzi vládou SR a UNDP predstavoval v roku  2007 sumu 4 735 tis. Sk. 
V roku 2007 sa z Trustového fondu UNDP financovali tri projekty rozvojového vzdelávania v celkovej hodnote 4 155 tis. Sk.
Celkové čerpanie finančných prostriedkov Trustového fondu UNDP za rok 2007 bolo v hodnote 54 774 tis. Sk. 

3. Fond Bratislava - Belehrad 

V priebehu roku 2007 Administratívno-kontraktačná jednotka BBF pokračovala v implementácii 49 schválených projektov pre programovú krajinu Srbsko a Čierna Hora, z ktorých ukončila 5 projektov. Všetky uvedené projekty boli začaté v rokoch 2005 až 2006. Celkové čerpanie finančných prostriedkov Fondu Bratislava - Belehrad v roku 2007 bolo          43 428 tis. Sk, z toho administratívne náklady na spravovanie BBF boli vyčíslené na                    2 700 tis. Sk. Celkové čerpanie finančných prostriedkov BBF za rok 2007 bolo v hodnote         46 128 tis. Sk.
 
Detailnejšie informácie o použití prostriedkov zo všetkých troch komponentov (Trustový fond UNDP, BBF a SAMRS) sú uvedené vo výročných správach, ktoré sa nachádzajú aj na MZV SR.